Ai bigi gi u taki Gadu soi bun-ati gi u | Wakititolen\nLEISI AINI Bataks (Karo) Bataks (Toba) Bauletongo Biak Bislamatongo Choltongo Drehu-tongo Fransitongo Garifunatongo Groenlandtongo Haiti Kriorotongo Hmong (wit) Ibantongo Ingrisitongo Italiatongo Javaans Kaktikuel-tongo Kambodyatongo Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikongotongo Kilubatongo Kimbundutongo Kisitongo Kisongetongo Kongotongo Krio Laostongo Lingalatongo Makuatongo Maltatongo Mamtongo Masatektongo (Huwatala) Mauritius Kriorotongo Misotongo Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ngaberetongo Ngangela Niastongo Nyanekatongo Nyungwe Okanisitongo Otetelatongo Pidgin (Kameroen) Potogisitongo Quichua (Imbabura) Seisyel-èilanti Kriorotongo Senatongo Spanyorotongo Sramakatongo Swahilitongo (Kongo) Tahititongo Talapanektongo Totonaktongo Toyolabaltongo Tsongatongo Tsyilubatongo Tzeltaltongo Umbundutongo Urundtongo Walisitongo Wayuunaikitongo\n„A soi ala u bun-ati pasa maiki, bika a abi bun-ati pasa maiki.”—YOHANISI 1:16.\nSan na a moo gaan sani di Yehofa du fu soi u bun-ati?\nFa u sa soi taki u nai meke sondu basi u, ma taki wi e libi enke sama di Gadu soi bun-ati?\nSowtu wini wi e fende fu di Gadu soi bun-ati gi u?\n1, 2. (a) San Yesesi taki fu a basi di abi a doloifigoon? (b) San a toli ya e leli u fu wan sama di lobi gi sama sani anga wan sama di e soi bun-ati gi taawan?\nWAN basi fu wan doloifigoon opo fuuku mamanten, neen a go suku wantu man a wowoyo fu kon wooko gi en. Di a taigi den omen a o pai den, neen den piki taki den o du a wooko. Ma a basi be abi moo wookoman fanowdu, neen meke a go a wowoyo wantu leisi fu suku moo wookoman. Sapaten mofu, neen a kai ala den wookoman fu kon teke den moni. A basi pai ala den wookoman aseefi moni, winsi a wan hii dei efuso wan yuu den wooko. Di den man di wooko hii dei bigin kuutu, a basi taigi den taki: ’Di mi taigi u omen mi o pai u, wi á be piki taki a bun noh? Mi ná abi leti fu pai mi wookoman omen mi wani noh? A di mi á giili meke wi e dyalusu?’—Mateyesi 20:1-15.\n2 A toli fu Yesesi ya, e soi u a „bun-ati” fu Yehofa. (Leisi 2 Korentesama 6:1.) Saide u sa taki a sani de? Kande son sama e si enke den man di wooko hii dei be mu fende moo moni. Ma a basi soi bun-ati gi den sama di á wooko hii dei. Luku san wan ondoosukuman taki fu a wowtu „bun-ati” di sikiifi aini Beibel. A taki: „Bun-ati a leti enke te wan sama gi i wan kado. A ná musu a musu gi i en. A ná di i wooko gi en meke a gi i en.”\nA MOO MOIN KADO DI YEHOFA GI U\n3, 4. Saide Yehofa e soi bun-ati gi libisama? Fa a soi bun-ati gi libisama?\n3 Beibel taki a bun-ati fu Gadu de enke wan kado (Efeisesama 3:7). Fu di u sondu meke son leisi wi e du sani di Yehofa á lobi. Neen meke a ná abi fu soi bun-ati gi u. A dede u be mu dede. Kownu Salomo taki: „Nawan leti-ati sama de a goontapu, di e du bun ala yuu. Sama á de a goontapu di nai sondu” (Peleikiman 7:20). Bakaten apostel Pawlesi taki: „Ala sama e sondu. Nawan sama poi gendee enke Gadu.” Boiti dati „a paiman fu sondu a dede”.—Romesama 3:23; 6:23a.\n4 Yehofa lobi libisama te, neen a sende „a wan kodo Manpikin fi en” kon dede gi u. Na a sani ya na a moo gaan sani di e soi fa Yehofa lobi u (Yohanisi 3:16). Pawlesi taki nownow Yesesi „fende gaandi anga nen fu di a dede. Na a bun-ati fu Gadu meke a be poi dede gi ala sama” (Hebrewsama 2:9). Ma, „Gadu koboloiki Kelestesi Yesesi fu gi u teego libi enke kado”.—Romesama 6:23b.\n5, 6. (a) San e pasa te u meke sondu toon u basi? (b) Sowtu wini wi e fende te wi e tyai useefi enke sama di Gadu soi bun-ati?\n5 Saide wi abi sondu? Saide wi e dede? A „wan man meke sondu de a goontapu, neen sondu tyai dede” (Romesama 5:12, 14, 17). Ma u mu meke moiti fu sondu á toon u basi. Fa wi o man du a sani ya? Te wi e biibi taki a dede fu Yesesi e tyai wini gi u, wi o fende wini fu a bun-ati fu Yehofa. Beibel taki: „Te sama e du omen sondu, da Gadu e moo soi den bun-ati. Fu saide? We, leti enke fa sondu anga dede e tii enke kownu, a so a bun-ati fu Gadu o tii enke kownu tu, fu sama sa toon leti-ati sama. Da a so den o fende teego libi fu Masaa Yesesi Kelestesi ede.”—Romesama 5:20, 21.\n6 Winsi fa wi a sondu sama, tokuso wi á mu meke sondu toon u basi. Neen meke te u du wan sani di á bun, u mu begi Yehofa fu a gi u paadon. Pawlesi be taigi den Kelesten taki: „Wi á mu meke sondu toon u basi, bika a Weiti nai teli gi u moo. Gadu soi u bun-ati” (Romesama 6:14). Ma fa wi e fende wini fu a bun-ati fu Gadu? Pawlesi taki: „A bun-ati fu Gadu . . . e leli u fa fu koti pasi gi ogii anga den takuu fii di den sama fu a goontapu abi. Ai leli u tu fu wooko anga bunbun fusutan, fu libi anga wan kiin ati, anga fu dini Gadu anga u hii ati aini a ten ya.”—Titesi 2:11, 12.\nA SOI BUN-ATI GI U „A OMEN SOWTU FASI”\n7, 8. Fa Yehofa soi „bun-ati” gi u a omen sowtu fasi? (Luku a fowtow na a bigin.)\n7 Apostel Peitilisi be sikiifi taki: „Leti enke fa ala u fende a koni fu man du son sani, a so u mu koboloiki a koni de, fu dini makandaa enke bun futuboi di Gadu soi bun-ati a omen sowtu fasi” (1 Peitilisi 4:10). San a sani ya wani taki? A sani ya wani taki winsi sowtu tesi e miti u, Yehofa o yeepi u fu holidoo (1 Peitilisi 1:6). A o gi u san wi abi fanowdu fu pasa den tesi di e miti u.\n8 Apostel Yohanisi be sikiifi taki: „A soi ala u bun-ati pasa maiki, bika a abi bun-ati pasa maiki” (Yohanisi 1:16). A omen wini wi e fende fu di Yehofa soi bun-ati gi u. San a wantu fu den wini ya?\n9. Sowtu wini wi e fende fu di Yehofa soi bun-ati gi u?\n9 Yehofa e gi u paadon te u meke wan fowtu. A di Yehofa abi bun-ati meke ai gi u paadon te u meke wan fowtu. A sani de e bigi gi u. Ma a te u soi taki a sondu di u du e hati u, fosi da Yehofa e gi u paadon. Boiti dati, u mu meke moiti fu wi á du a sondu moo. (Leisi 1 Yohanisi 1:8, 9.) Pawlesi be soi den salufu Kelesten fa Yehofa e gi sama paadon. A be taigi den taki: „A puu wi aini dunguu, neen a poti u aini a Kownukondee fi en Manpikin di a lobi, di pai a paiman gi u. Neen meke a gi u paadon fu u sondu” (Kolosesama 1:13, 14). Fu di ai bigi gi u taki Gadu soi tyali-ati gi u, meke u wani gafa en. A di Yehofa e gi u paadon, meke wi e fende omen taa belesi\n10. Sowtu wini wi e fende fu di Gadu abi bun-ati?\n10 Wi anga Yehofa sa toon mati. Wi a sondu sama. Neen meke fanafu a dei di u meke, wi anga Gadu a feyanti. Tokuso Pawlesi taki: „Wi anga Gadu a be feyanti, ma en Manpikin meke wi anga en kon bun baka di a dede gi u” (Romesama 5:10). A di Yesesi dede gi u meke wi anga Gadu kon bun baka. Wi anga en sa toon mati. Pawlesi e yeepi u fu fusutan a sani ya moo bun. Pawlesi yeepi den salufu Kelesten fu fusutan taki, a di Yehofa abi bun-ati meke u poi du den sani ya. A taki: „Neen meke nownow Gadu e si wi enke leti-ati sama fu di wi e biibi. Meke wi anga Gadu toon mati fu di Yesesi yeepi u. Neen yeepi u fu wi anga Gadu toon mati fu di wi e biibi. A so u fende a okasi fu wi anga Gadu toon mati fu di a abi bun-ati, enke fa wi e si nownow” (Romesama 5:1, 2). Ai bigi gi u tuutuu taki wi anga Yehofa poi toon mati.\nWantu fasi fa Gadu soi bun-ati gi u: U yee a bun nyunsu (Luku paragraaf 11)\n11. Fa den salufu Kelesten e yeepi den taa sikapu fu libi enke fa Gadu wani?\n11 Gadu e si wi enke sama di e libi a wan leti-fasi. A polofeiti Daniyeli be sikiifi taki na a ten fu a kaba, den sama di koni fu si sani kiin, dati a den salufu Kelesten, be o yeepi omen sama fu libi a wan leti fasi. (Leisi Daniyeli 12:3.) Fa den salufu Kelesten e du a sani ya? Den e paati a bun nyunsu gi miliyunmiliyun sama. Boiti dati den e leli den „taa sikapu” fa Yehofa wani den tyai denseefi (Yohanisi 10:16). Den e yeepi den fu toon sama di Gadu e si enke bun sama. A di Yehofa abi bun-ati meke a sani ya e pasa. Pawlesi be taki: „Na a bun-ati fu Gadu meke ai si u enke sama di e libi a wan leti fasi fu di Yesesi Kelestesi pai a paiman fu fii wi. A sani ya de enke wan kado di Gadu gi libisama.”—Romesama 3:23, 24.\nU poi begi Yehofa (Luku paragraaf 12)\n12. Saide u sa taki a begi di u man begi, a wan fasi fa Gadu soi bun-ati gi u?\n12 U poi begi Gadu. A di Yehofa soi bun-ati gi u meke u poi begi en. Pawlesi taki a kownusutuu fu Yehofa, na „a kownusutuu fu a Gadu di soi sama bun-ati”. A taki a á de fu u „feele” fu taki anga Yehofa (Hebrewsama 4:16a). Na ala yuu u sa begi Yehofa aini a nen fu Yesesi. A sani ya a wan gaandi tuutuu. Pawlesi taki: „A á de fu u feele fu taki anga Gadu. U sa taki anga en on ten u wani fu di wi e biibi Yesesi.”—Efeisesama 3:12.\nYehofa e yeepi u na a moo bun yuu (Luku paragraaf 13)\n13. Fa Yehofa e yeepi u ’na a bun yuu’ fu di a abi bun-ati?\n13 Ai yeepi u na a moo bun yuu. Pawlesi taki solanga wi abi yeepi fanowdu, u sa begi Yehofa. Da a o ’soi u bun-ati. A o yeepi u na a bun yuu’ (Hebrewsama 4:16b). Te tesi e miti u efuso te wi abi polobelema, u sa begi Yehofa fu a yeepi u. A o du san u begi en, winsi a ná abi fu du a sani de. Son yuu a baala anga sisa ai koboloiki fu yeepi u. „Neen meke u sa taki anga ala deki-ati taki: ’A Yehofa a mi yeepiman. Mi ná o feele. San libisama o poi du anga mi?’”—Hebrewsama 13:6.\n14. Fa wi e fii di u sabi taki Yehofa abi bun-ati?\n14 Ai gi u taanga-sikin te u booko-saka. Ai bigi gi u taki Yehofa e gi u taanga-sikin te wi abi booko-ede (Psalm 51:17). Di tesi be e miti den Kelesten fu Tesalonika, Pawlesi be taigi den taki: „Masaa Yesesi Kelestesi anga Gadu, u Dda, lobi u. Den gi u taanga-sikin fu teego. Den gi u wan moin howpu tu fu di den soi bun-ati gi u. Neen meke den toosutu u. Den gi u taanga-sikin” (2 Tesalonikasama 2:16, 17). Fu di Yehofa abi bun-ati meke a lobi u, neen meke ai solugu tu. Wi e fii bun fu di u sabi a sani ya!\n15. San Yehofa paamisi u fu di a abi bun-ati?\n15 Wi e biibi taki wi o libi fu teego. Fu di wi a sondu sama, meke wi á be abi howpu sondee Yehofa. (Leisi Psalm 49:7, 8.) Ma Yehofa paamisi wan moin sani. San a paamisi u? Yesesi taki: „Nda wani ala den sama di sabi a Manpikin, anga den sama di soi taki den e biibi en, fende teego libi” (Yohanisi 6:40). A sani ya e soi taki a di Yehofa abi bun-ati meke a paamisi u taki wi o libi fu teego. Pawlesi taki: „Gadu meke sama si a bun-ati di a abi. A sani ya e meke ala sowtu sama fende libi.”—Titesi 2:11.\nNÁ SI A BUN-ATI FU GADU ENKE WAN SANI DI E GI I PASI FU DU OGII\n16. Fa son Kelesten soi taki den be e si a bun-ati fu Gadu enke wan sani di e gi den pasi fu sondu?\n16 A omen wini wi e fende fu di Yehofa abi bun-ati. Ma wi á mu si a bun-ati fi en enke wan sani di e gi u pasi fu du ogii. Wantu fu den Kelesten fu fositen be e ’si a bun-ati di Gadu soi den enke wan sani di be e gi den pasi fu du ogii’ (Yudasi 4). Den Kelesten ya á be e biibi. Den be denki taki winsi den be sondu fu seefi, Yehofa be o gi den paadon. Den meke moiti tu fu meke den baala anga sisa sondu anga den. Aini a ten ya seefi ala sama di e tyai denseefi so „ná abi nawan doopu lesipeki gi a yeye fu a Gadu di e soi bun-ati gi sama”.—Hebrewsama. 10:29.\n17. Sowtu wasikoi Peitilisi gi u?\n17 Saatan koli son Kelesten aini a ten ya taki solanga den du sondu, Yehofa o gi den paadon. A tuu, Yehofa e gi sama paadon te den soi taki ai hati den te den meke wan fowtu. Ma a wani u feti anga den sondu fii fu u. Yehofa meke Peitilisi sikiifi taki: „Lobiwan, di na u sabi den sani ya a fesi, u mu luku bun fu den sama di e du ogii, á koli u anga den lei fu den. A sani de o meke u buuya. Nono, ma meke moiti fu u Masaa Yesesi Kelestesi di fii wi, soi u moo bun-ati. U mu sabi en moo bun tu.”—2 Peitilisi 3:17, 18.\nDEN SAMA DI GADU SOI BUN-ATI ABI WAN FAANTIWOWTU\n18. Sowtu faantiwowtu wi abi fu di Yehofa soi bun-ati gi u?\n18 Ai bigi gi u taki Yehofa soi bun-ati gi u. Neen meke u mu Gafa en. U mu yeepi taawan tu. Fa u sa du a sani ya? Pawlesi taki: Fu di Gadu abi bun-ati, meke a gi ala u sowtu a sowtu koni. Neen meke efu wi abi wan wooko fu du, u mu du a wooko ya. Efu wan sama e leli taawan, meke a leli taawan go doo. Efu wan sama e gi taawan taanga-sikin, meke a gi taawan taanga-sikin go doo. Efu wan sama abi tyali-ati anga taawan, meke a piisii te ai du a sani ya” (Romesama 12:6-8). Fu di Yehofa soi bun-ati gi u, meke u mu du ala san u man aini a peleikiwooko. U mu leli taawan. U mu gi u baala anga sisa taanga-sikin. Boiti dati, u mu gi taawan paadon.\n19. San wi o luku aini a taa artikel?\n19 Fu di Yehofa soi bun-ati gi u, meke u mu meke moiti fu „paati a bun nyunsu finifini taki Gadu e soi bun-ati gi sama ” (Toli 20:24). Wi o taki fu a sani ya aini a taa artikel.


San i mu du fu yeepi den baala anga sisa fu libi na a wan? | Sutudi\nLEISI AINI Afrikaans Basatongo (Kamerun) Bauletongo Bislamatongo Bulutongo Choltongo Dangmetongo Drehu-tongo Efiktongo Eksosatongo Ewetongo Fontongo Fransitongo Garifunatongo Gatongo Groenlandtongo Haiti Kriorotongo Hawsatongo Hmong (wit) Ibantongo Igbotongo Ingrisitongo Isokotongo Italiatongo Kabiyetongo Kaktikuel-tongo Kambodyatongo Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikaondetongo Kikongotongo Kilubatongo Kimbundutongo Kisitongo Kisongetongo Kongotongo Krio Kwangalitongo Kwanyamatongo Lambatongo Laostongo Lingalatongo Lufaletongo Lundatongo Maltatongo Mambwe-Lungutongo Mamtongo Masatektongo (Huwatala) Mauritius Kriorotongo Misotongo Miyanmartongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ndongatongo Ngaberetongo Ngangela Nidebeletongo Nisematongo Nyanekatongo Okanisitongo Otetelatongo Pidgin (Kameroen) Potogisitongo Quichua (Imbabura) Seisyel-èilanti Kriorotongo Sepeditongo Sesotho (Lesotho) Setswanatongo Sibembatongo Silositongo Sinyanyatongo Spanyorotongo Sramakatongo Sulutongo Swahilitongo (Kongo) Swatitongo Syitongatongo Tahititongo Talapanektongo Tiftongo Totonaktongo Toyolabaltongo Tsongatongo Tsyilubatongo Twitongo Tyokwetongo Tyokwetongo Tzeltaltongo Umbundutongo Urhobotongo Urundtongo Vendatongo Walisitongo Wayuunaikitongo Welshtongo Yorubatongo\n„Neen e fiti ala den pisi fu a sikin kon a wan. Ala den pisi e wooko enke wan.”—EFEISESAMA 4:16.\nSINGI: 53, 107\nFa a peleikiwooko e meke u libi na a wan?\nSan u mu du fu meke den baala anga sisa aini u kemeente libi na a wan?\nSan o yeepi man anga uman fu libi na a wan?\n1. San a foluku fu Gadu be e du fanafu a bigin?\nFANAFU di Gadu bigin meke sani, neen en anga Yesesi e libi na a wan. A Yesesi na a fosi sani di Yehofa meke. Yesesi be e wooko anga Yehofa „enke wan sama di koni fu du en wooko” (Odo 8:30). Den sama di e dini Yehofa e wooko makandaa tu. A Nowa anga en osufamii be meke a ark. Bakaten, den Islayelisama be wooko makandaa di den be e meke a tabernakel. Te den be e booko en fu tyai go a taa peesi den be e wooko makandaa tu. Te den be de aini a tempel, den be e meke moin poku fu singi gafa Yehofa. A foluku fu Yehofa be man du den sani ya fu di den be e wooko makandaa.—Genesesi 6:14-16, 22; Numeri 4:4-32; 1 Koloniki 25:1-8.\n2. (a) Fa den fosi Kelesten be e libi anga denseefi? (b) Sowtu akisi wi o luku aini a artikel ya?\n2 Den fosi Kelesten be e wooko makandaa tu. A apostel Pawlesi be taki den Kelesten be e libi na a wan, winsi fa den á be e du a seefi wooko. Boiti dati son wan be sabi du son sani di taawan á be man du. Ala den be e waka a Yesesi baka, a fesiman fu den. Pawlesi be taki den de enke wan sikin. Wan sikin abi omen pisi, ma toku ala den pisi fu a sikin e wooko enke wan. (Leisi 1 Korentesama 12:4-6, 12.) Ma fa u sa wooko makandaa te u de aini a peleikiwooko, a kemeente anga osufamii?\nWOOKO MAKANDAA AINI A PELEIKIWOOKO\n3. San a apostel Yohanisi be deen?\n3 Aini a ten fu den apostel, Yohanisi be deen fa seibin engel e boo tutu. Di du fu feifi engel boo, neen Yohanisi si „wan sitali kai komoto a hemel kon a goontapu”. A sitali opo wan gaan dipi peti anga wan sooto, neen baaka somoko komoto aini a peti. Baka dati neen omen makonkon fee komoto aini a somoko. Den á du sani anga den bon efuso den taa sani di e goo a goontapu, ma den du sani anga „den sama di ná abi a maiki fu Gadu a den fesi-ede” (Openbaring 9:1-4). Yohanisi sabi taki makonkon e nyan sani poli. A so den be du a Egepte aini a ten fu Mosesi (Ekisodesi 10:12-15). Den makonkon di Yohanisi be si, a den salufu Kelesten di e paati a bosikopu di den falisi keliki á lobi. A omen sama di e angii fu libi fu teego a goontapu, e wooko anga den salufu Kelesten fu paati a bosikopu ya. Den e du a wooko ya makandii. A wooko ya yeepi omen sama fu komoto aini falisi keliki. A yeepi den tu fu Saatan á tii den moo.\n4. Sowtu wooko den sama di e dini Gadu mu du? San o yeepi den fu du a sani ya?\n4 U mu paati a „bun nyunsu” a hii goontapu fosi a kaba doo. Ná pikin wooko! (Mateyesi 24:14; 28:19, 20) U mu kai ala den sama di e angii fu diingi „a wataa di e gi libi”, dati wani taki u mu yeepi den sama di wani fusutan den tuu leli fu Beibel (Openbaring 22:17). Ma wi o poi du a sani ya te wi e wooko anga taawan aini a kemeente.—Efeisesama 4:16.\n5, 6. Fa a peleikiwooko e meke u libi na a wan?\n5 Efu u wani omen sama yee a bosikopu ya, da u mu du a wooko bun. Den baala e soi u a den komakandaa fa u mu du a wooko. Baka a peleikiwooko komakandaa, da wi e go paati a bun nyunsu fu a Kownukondee gi den sama. A omen miliyun buku anga taa sani di e taki fu Beibel wi e gi sama a hii goontapu. Son leisi a olikanisâsi e gi u taa sani fu paati aini a peleikiwooko. Te yu e du a wooko ya, a yu anga omen miliyun Kotoigi a hii goontapu e paati aseefi bosikopu! Boiti dati, yu e wooko anga den engel, di e yeepi a foluku fu Gadu paati a bun nyunsu.—Openbaring 14:6.\n6 Wi e piisii te wi e leisi aini a jaarboek fa a peleikiwooko e go a fesi a hii goontapu! Pakisei tu fa wi anga den taa Kotoigi e wooko makandaa, te wi e kai sama fu kon a den konkelesi. A denseefi sani wi e leli a den komakandaa ya. Den lezing, den dalaama anga den demo e gi u taanga-sikin fu dini Yehofa anga u hii ati. Wi e si taki wi anga u baala anga sisa e libi na a wan tu te wi e go ala yali na a Membeefesa (1 Korentesama 11:23-26). Wi e kon makandii na aseefi dei, 14 Nisan baka te a san dongo fu soi taki a sani di Yehofa du, e bigi gi u. Wi e du en tu fu di wi e aliki Yesesi. Den wiki fosi a Membeefesa, wi e wooko makandii fu kai sama na ala se fu kon na a Membeefesa anga u.\n7. San wi e man du te wi e wooko makandaa?\n7 Wan kodo makonkon á poi poli omen sani. A leti so wan sama namo á poi peleiki gi ala sama. Ma fu di wi e wooko makandaa anga taawan, meke u poi yeepi miliyunmiliyun sama fu sabi Yehofa. Son wan fu den e bigin dini Yehofa, den e gafa en tu.\nWOOKO MAKANDAA AINI A KEMEENTE\n8, 9. (a) Sowtu ageisitoli Pawlesi koboloiki fu yeepi Kelesten fu libi na a wan? (b) Fa u sa wooko makandaa aini a kemeente?\n8 Aini a biifi di Pawlesi sikiifi gi den Efeisesama, a soi den fa a kemeente sete. A taki ala sama aini a kemeente mu go a fesi. (Leisi Efeisesama 4:15, 16.) Pawlesi be taki a kemeente de enke wan libisama sikin. Ala Kelesten aini a kemeente mu du en wooko fu sani waka bun. Den mu waka a Yesesi baka, a fesiman fu a kemeente. Pawlesi taki ala den sukuufu fu a sikin de fanowdu. San u mu du winsi u yonkuu, gaandi, siki efuso gusontu?\n9 Yesesi poti owluman aini a kemeente fu teke fesi. A wani u lesipeki den. U mu wooko anga den sani di den e taigi u tu (Hebrewsama 13:7, 17). Ma a ná ala yuu a sani ya makiliki. Ma u sa akisi Yehofa fu a yeepi u. A santa yeye o yeepi u fu wooko anga den sani di den owluman e taigi u. Pakisei den wini di a kemeente o fende te wi e lesipeki den owluman, anga te wi e wooko anga den sani di den e taigi u. Ala sama aini a kemeente o libi na a wan. Wi o moo lobi useefi tu.\n10. Fa den dinali e yeepi a kemeente fu libi na a wan?\n10 Den dinali e yeepi a kemeente fu libi na a wan tu. Den e holibaka gi den owluman, neen meke a wooko di den e du e bigi gi u. Den e luku efu a kemeente abi buku sai fu paati aini a peleikiwooko. Den e bali wadaa gi den sama di e kon a den komakandaa. Boiti dati, den e wooko taanga fu seeka a Kownukondee zaal te wan sani booko efuso te a mu kiin. Efu wi e wooko anga den baala ya, sani o go bun aini a kemeente.—Luku Toli 6:3-6 tu.\n11. Fa yonkuuwan sa yeepi a kemeente fu libi na a wan?\n11 A omen yali kaba son owluman wooko taanga aini a kemeente. Ma fu di den kon gaandi meke den á poi wooko taanga moo enke fosi. Den yonkuu baala sa yeepi den. Efu den owluman leli den fa den mu tyai faantiwowtu den o man du moo aini a kemeente. Te den dinali e wooko taanga, den sa toon owluman bakaten (1 Timotiyesi 3:1, 10). Son yonkuu baala go a fesi, nownow den toon kelen-owluman. Den e yeepi baala anga sisa aini omen kemeente. Ai bigi gi u te yonkuuwan wani yeepi den baala anga sisa anga den hii ati.—Leisi Psalm 110:3; Peleikiman 12:1.\nWOOKO MAKANDAA AINI A OSUFAMII\n12, 13. San o yeepi osufamii fu wooko makandaa?\n12 Fa u sa yeepi useefi aini a osufamii fu libi na a wan? Wan sani di o yeepi u, a te wi e holi a Osufamii Anbegi ala wiki. Te mma, dda anga pikin e teke ten fu leli sabi Yehofa, den e moo lobi denseefi. Boiti dati den sa luku san den o taki aini a peleikiwooko. A so ala den o sabi san den mu taki te den de aini a peleikiwooko. Te den e yee fa den taa sama fu a osufamii e taki fu a waaleiti, anga te den e si fa den e meke moiti fu libi enke fa Yehofa wani, da a sani de o yeepi den fu libi na a wan.\n13 San o yeepi man anga uman fu libi na a wan? (Mateyesi 19:6) Den o libi na a wan aini a osufamii efu den lobi Yehofa, anga te den e dini en. A toowlibi fu den o waka bun. Den mu soi taki den lobi denseefi tu leti enke Abalaham anga Sala, Isaki anga Lebeka, anga Elkana anga Hana (Genesesi 26:8; 1 Samuweli 1:5, 8; 1 Peitilisi 3:5, 6). Te man anga uman e du a sani ya, den o libi na a wan. Den o toon moo bun mati anga Yehofa tu.—Leisi Peleikiman 4:12.\nA Osufamii Anbegi e yeepi mma, dda anga pikin fu libi na a wan (Luku paragraaf 12, 15)\n14. San i mu du fi i toowlibi waka bun te i toowpaa nai dini Yehofa?\n14 Beibel e soi kiin taki wi á mu toow anga wan sama di nai dini Yehofa (2 Korentesama 6:14). Ma son baala anga sisa toowpaa nai dini Yehofa. Son wan fu den toow fosi den toon Kotoigi. Ma taawan a baka di den toow neen den toowpaa komoto a waaleiti. Den Kelesten di de aini den sowtu toowlibi ya, mu meke moiti fu meke a toowlibi fu den waka bun. Den sani di sikiifi aini Beibel o yeepi den fu libi bun anga den toowpaa. A sani ya á makiliki. Wan sisa den e kai Mary anga en man David be e dini Yehofa. Ma bakaten David á be e go a komakandaa moo. Ma Mary be e libi bun anga en, a be e tyai enseefi enke wan Kelesten. A be leli den sigisi pikin fu den sabi Yehofa. Mary be e go a den komakandaa anga den konkelesi tu. Di den pikin kon bigi, neen den foloisi. Mary be e dini Yehofa ete, winsi fa a be moo ibi gi en di den pikin foloisi. Ma baka wan pisi ten David bigin leisi den buku di Mary be e fika gi en. A á teke langa neen a bigin go a komakandaa baka. Wan galanpikin fi en di be abi sigisi yali be lobi holi peesi gi en. Te David á be kon, da a boi ya be e taigi en taki: „Opa, mi á si yu a komakandaa tide.” Baka 25 yali neen David bigin dini Yehofa baka. Nownow en anga en uman e poolo taki den e dini Yehofa makandii.\n15. Fa den sama di toow wan pisi ten kaba sa yeepi den sama di á toow langa ete?\n15 Saatan e du ala san a man fu fanya osufamii aini a ten ya. Neen meke man anga uman di toow mu wooko makandii. Winsi o langa i toow, i mu sidon pakisei san i mu du fi i toowlibi waka moo bun. Efi i toow wan pisi ten kaba, i sa yeepi den moo yonkuu toowpaa. Kande i sa kai den te yu e holi a Osufamii Anbegi. A sani ya o yeepi den fu si taki winsi o langa wan sama toow, tokuso a mu soi en toowpaa taki a lobi en. A mu meke moiti fu libi bun anga en tu.—Titesi 2:3-7.\n„KON MEKE U GO NA A MONGO FU YEHOFA”\n16, 17. Fa sani o waka gi a foluku fu Gadu aini a ten di e kon?\n16 Te den Islayelisama be e go a Yelusalem ala yali fu fii den fesa fu Yehofa, den be e wooko makandaa. Den be e seeka ala den sani di den be abi fanowdu. Te den be de a pasi den be e yeepi denseefi. Te den be doo na a tempel, den be e dini Yehofa makandii (Lukasi 2:41-44). Aini a ten ya u mu du ala san u man fu libi na a wan anga u baala anga sisa. Boiti dati, u mu wooko makandaa. A sani ya o seeka u fu libi aini a nyun goontapu. I denki luku kaba fa i sa du den sani ya moo bun?\n17 Den sama fu a goontapu ya nai libi na a wan. Den e feti fu omen lawlaw sani. Ma ai bigi gi u taki Yehofa e yeepi u fu libi na a wan. Ai yeepi u fu fusutan a Beibel tu. A foluku fi en a hii goontapu e dini en enke fa a wani. Den sama di e dini Yehofa e moo libi na a wan aini den lasiti dei ya. Ala wi e „go na a mongo fu Yehofa” enke fa Yesaya anga Mika be taki (Yesaya 2:2-4; leisi Mika 4:2-4). Ná pikin piisii wi o piisii te ala sama o libi na a wan aini a nyun goontapu. Den o dini Yehofa makandaa.\nA foluku fu Gadu e libi na a wan: Winsi pe fu goontapu u de, ala wi e dini Yehofa. Wi e aliki Yesesi, u fesiman. Fu di ala wi e peleiki, meke u poi paati a bun nyunsu gi miliyunmiliyun sama a hii goontapu. Boiti dati, ala wi e du san Beibel taki. Na a sani ya e yeepi u fu gafa Yehofa makandaa


LEISI AINI Acholitongo Afrikaans Albaniya-tongo Almeniyatongo Amhareisitongo Arabiatongo Aserbaiyanitongo Aserbaiyanitongo Aymaratongo Bakratongo Baskirtongo Bataks (Karo) Bataks (Toba) Bauletongo Biak Bikoltongo Bislamatongo Bulgariatongo Choltongo Chuvashtongo Dangmetongo Deinsitongo Digortongo Doisritongo Drehu-tongo Efiktongo Eisikondeetongo Eksosatongo Estitongo Ewetongo Fensitongo Fidyitongo Fontongo Fransitongo Garifunatongo Gatongo Georgiatongo Grikitongo Guaranitongo Guntongo Haiti Kriorotongo Hawsatongo Hebrewtongo Hiligainontongo Hinditongo Hirimotutongo Hmong (wit) Hongariatongo Ibanag Igbotongo Ilokotongo Indoneisiatongo Ingrisitongo Isokotongo Italiatongo Javaans Kabiyetongo Kaktikuel-tongo Kambodyatongo Karen (S’gaw) Kasaktongo Katalantongo Ketyuwatongo (Ankas) Ketyuwatongo (Ayakutyo) Ketyuwatongo (Bolifiya) Ketyuwatongo (Kusko) Kikambatongo Kikaondetongo Kikongotongo Kikuyutongo Kilubatongo Kimbundutongo Kinyarwandatongo Kirgisitongo Kiribatitongo Kirunditongo Kisongetongo Kitongatongo (Malawi) Koerdisch, Kurmanji (Kaukasus) Kongotongo Koreya-tongo Krowâsiatongo Kurmanyitongo, Kurdia (sirilis-alfabet) Kwangalitongo Kwanyamatongo Lingalatongo Litoniyatongo Lomwetongo Lufaletongo Lugandatongo Lukonsotongo Lundatongo Luotongo Makuatongo Malagasitongo Malayalamtongo Maleisitongo Maltatongo Mambwe-Lungutongo Mamtongo Mapudunguntongo Masatektongo (Huwatala) Masedoniya-tongo Mauritius Kriorotongo Mayatongo Mbunda Miyanmartongo Mongoliyatongo Mooretongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Ndongatongo Nepalitongo Ngangela Ni-weitongo Niastongo Nidebeletongo Nidebeletongo (Zimbabwe) Nisematongo Norwegatongo Nyanekatongo Okanisitongo Oromotongo Oseitiatongo Otetelatongo Pangasinantongo Papiamentutongo (Aruba) Papiamentutongo (Korsow) Persiatongo Potogisitongo Pôlsutongo Quichua (Chimborazo) Quichua (Imbabura) Rosiyatongo Rumeiniatongo Runyankoretongo Rutorotongo Salomon eilanti pidgin Samowatongo Sangotongo Sebuwanotongo Seisyel-èilanti Kriorotongo Senatongo Sepeditongo Serfiatongo Serfiatongo (Romesma-alfabet) Sesotho (Lesotho) Sesotho (Zuid-Afrika) Setswanatongo Sibembatongo Sidamatongo Silositongo Sinhalatongo Sinyanyatongo Slofeiniatongo Slowâkiatongo Sneisitongo Mandarin (fosiwan Sneisitongo Mandarin (makrikiwan) Spanyorotongo Sramakatongo Sranantongo Sulutongo Swahilitongo Swahilitongo (Kongo) Swatitongo Sweidsitongo Syitongatongo Syonatongo Tagalogtongo Tahititongo Taitongo Tamiltongo Tatartongo Telugutongo Tetun Dili Tiftongo Tigrinyatongo Tok Pisintongo Tongantongo Torkutongo Toyolabaltongo Tsongatongo Tswatongo Tsyilubatongo Twitongo Tyekiatongo Tyitumbukatongo Tyityewatongo Tyiyaotongo Tyokwetongo Tzeltaltongo Tzotziltongo Ukrainitongo Umbundutongo Urdutongo Urhobotongo Vendatongo Vietnameisitongo Walisitongo Waray-Waraytongo Wayuunaikitongo Wolaitatongo Yapantongo Yorubatongo Zandetongo\n„A BESI sa go, ma a Sineisi ná o gwe!” Na a sani ya Alexandra yee di a be sidon aini wan besi e wakiti fu a go a wan taa kondee aini Zuid-Ameekan. Di a opo go luku san e pasa, neen a si fa wan Sineisiman e meke moiti fu taki Sipanyoo anga a suudati di be e luku sama e kon aini a kondee. Alexandra be e go a wan kemeente fu Yehofa Kotoigi pe den be e taki Sineisi, neen meke a taki a be sa yeepi a Sineisi fu taki anga a suudati.\nA Sineisiman be taki en a fu a kondee, ma den be fufuu den pampila fi en anga ala en moni. Biginbigin a suudati á be wani biibi. A be e denki taki Alexandra be wani kibii tyai a Sineisi kon aini a kondee fu wooko enke saafu. Te fu kaba a biibi den, ma a Sineisi be mu pai wan butu, bika a á be de anga nawan pampila. A á be abi moni, neen Alexandra leni en 20 Ameekan dala. A man á be sabi fa fu gi en daa. A taigi en taki a be o gi en a moni baka, anga wan pikin sani a tapu. Alexandra piki en taki a á be de fanowdu fu a pai en. A wani a be wani yeepi en, bika a si taki a be de fanowdu. A gi a man wantu buku di e taki fu Beibel, neen a gi en taanga-sikin fu sutudeli Beibel anga den Yehofa Kotoigi.\nAi moin te yu e yee fa sama e yeepi taawan di den á sabi seefiseefi. A omen sama e du a sani ya. Son wan fu den a kelikiman, ma taawan nai go a keliki seefi. I be o de kabakaba fu yeepi wan sama di yu á sabi? A wan sani di u mu sidon denki, bika Yesesi be taki: „Wan sama di e gi taawan sani o fii moo koloku moo enke te taawan e gi en sani” (Toli 20:35). Ondoosukuman seefi kon si taki a bun gi i gusontu te yu e gi sama sani. Meke u luku fa.\nA „SAMA DI E GI SANI ANGA PIISII”\nA omen ondoofenitoli e soi taki wan sama e de koloku te ai gi taawan sani. Apostel Pawlesi be sikiifi taki: „Gadu lobi wan sama di e gi sani anga piisii.” A be e taki fu den Kelesten di be e yeepi baala anga sisa di be de a nowtu (2 Korentesama 8:4; 9:7). Pawlesi á taki a di den be de koloku meke den be e gi taawan sani, ma a taki a di den be e gi taawan sani meke den be de koloku.\nA sani ya a tuu, bika ondoosukuman kon si taki te sama lobi gi taawan sani, den e fii moo bun, den e wani libi bun anga taawan. Boiti dati, den e de koloku. Wantu taa ondoosukuman be kon si taki te sama e gi taawan moni, da den e fii moo koloku moo enke te den e bai sani gi denseefi.\nKande yu o si enke yu á poi gi sama moni te iseefi ná abi ipi. Ma ala sama sa de wan „sama di e gi sani anga piisii”. Efi i wani gi sama sani tuutuu, da a á de fi i abi tyaipi moni fosi. Wan Yehofa Kotoigi be sende wan bosikopu anga wan pikin moni gi den sama di e meke A Wakititolen ya. A be sikiifi taki: „Ala den yali ya a pikinso moni namo mi be e poi poti aini den pikin kedee di de aini a Kownukondee zaal. Ma Yehofa gi mi moo enke san mi gi. . . . Gaantangi fu u taki mi sa gi wi a moni ya. Ai meke mi fii bun.”\nA ná moni wawan i sa gi taawan. A omen taa sani de ete di i sa gi sama.\nA BUN GI I GUSONTU TE I GWENTI GI SAMA SANI\nA omen wini yu anga taawan e fende te i lobi du sani gi taawan\nBeibel taki: „Wan man di e libi bun anga taawan e fende wini, ma ogii o miti wan sama di e libi a wan ogii-ati fasi” (Odo 11:17). Sama di e libi bun anga taawan lobi gi taawan sani. Den lobi meke ten gi taawan, yeepi taawan anga sani efuso solugu taawan. Wan sama di e libi na a fasi ya e fende omen wini. Wan fu den wini, a taki sani o go bun anga a gusontu fi en.\nOndoosukuman kon si taki sama di lobi yeepi taawan nai abi pen lawlaw enke den sama di nai du a sani ya. Den nai kusumi enke taa sama tu. Sani e go bun anga a gusontu fu den. Winsi wan sama e siki gaan siki enke Aids, tokuso sani e go moo bun anga en te a lobi gi taawan sani. Den ondoosukuman kon si tu taki wan sopiman di wani tapu anga a diingi di ai diingi, e fii moo bun te ai yeepi taawan. A ná o pasa makiliki taki so wan sama e bigin diingi sopi baka.\nMa saide a de so? Sama kon si taki te yu e booko yu ede anga taawan, te i lobi yeepi taawan, da i nai abi ten fu pakisei sani di á bun. I nai booko yu ede tumisi anga sani. Efi i buulu hei, ai saka tu. Wan sama di uman efu man dede, e kisi enseefi moo gaw te ai yeepi taawan.\nA ná abi misi. A omen wini yu e fende te yu e du sani gi taawan.\nTE YU E GI SAMA SANI, TAAWAN O WAKA A YU BAKA\nYesesi be taigi den bakaman fi en taki: „I mu gwenti gi sama sani, da sama o gi i sani tu. Den o lai wan bakisi te a lai, den o pampan en te a á poi moo, da den kandi en go aini a saka fu u koosi. Bika a fa yu e libi anga taawan, a so sama o libi anga i” (Lukasi 6:38). Te yu e gi taawan sani, den e teke en fu bigi. Denseefi o teke a gwenti fu gi taawan sani. A sani ya o meke yu anga taawan wooko switi anga useefi. Wi e toon bun mati tu.\nTe i lobi du sani gi taawan, yu anga den e wooko switi anga useefi. Wi e toon bun mati\nOndoosukuman kon si taki te sama gwenti du sani gi taawan, da taa sama e wani waka a den baka. Den taki winsi a leisi wan sama e leisi fa sama e yeepi taawan, a o wani yeepi taawan tu. Wan taa ondoosuku soi taki te wan sama gwenti du sani gi taawan, da a omen taawan di a á sabi seefi, e waka neen baka tu. A sani ya e soi taki a wan pikin sani namo wan sama sa du gi taawan, da omen sama e wani du aseefi sani tu. Yu á be o wani tan a wan peesi pe ala sama e libi so anga denseefi noh? A omen wini u be o fende efu moo sama be lobi du sani gi taawan.\nWantu Yehofa Kotoigi be go yeepi a Florida aini Ameekankondee di wan gaan daaiwinta be poli omen sani. Di den be e wakiti den sani di den be abi fanowdu fu seeka wan osu fu wan Kotoigi, neen den si taki a sikotu fu wan dyali neen se be booko. Den akisi a sama efu den be sa yeepi en seeka en. Bakaten a sama sikiifi wan biifi go na a edekantoo fu gi den Kotoigi daa. A sikiifi taki: „A sani di u du ya e bigi gi mi. Mi á si sama di e libi switi anga taawan so ete.” A sani ya meke a man sende wan moni fu holibaka gi a wooko di Yehofa Kotoigi e du a hii goontapu.\nWAKA A GADU BAKA, A SAMA DI LOBI GI TAAWAN SANI\nA omen ondoosuku e soi taki libisama meke anga a fii fu yeepi taawan. Den ondoosuku ya e soi taki pikinengee di á poi taki ete abi a fii ya tu. Saide? Beibel e soi u taki a fu di „Gadu meke libisama enke fa enseefi de”. Neen meke libisama abi denseefi manii fu Gadu.—Genesesi 1:27.\nWan fu den moin fasi fu Yehofa Gadu, na a lobi di a lobi gi sama sani. A gi u libi anga ala sani di wi abi fanowdu fu de koloku (Toli 14:17; 17:26-28). Te wi e sutudeli Beibel, a Wowtu fu Gadu, da wi e kon sabi en moo bun. Wi e kon sabi den sani di a o du tu. Beibel e soi tu san Gadu o du fu u sa de koloku aini a ten di e kon * (1 Yohanisi 4:9, 10). Yehofa Gadu e gi sama sani anga en hii ati. A meke u na aseefi fasi tu. Neen meke wi á mu foondoo taki wi o fende wini te wi e gi sama sani. Yehofa Gadu o piisii anga u tu.—Hebrewsama 13:16.\nI sabi Alexandra ete, di u be taki fi en na a bigin fu a artikel? Fa sani waka anga en? Wan sama aini a besi be taigi en taki a sosokaali a lasi a moni de. Ma a Sineisiman be telefon wantu mati fi en aini wan fu den foto pe a besi be o pasa, neen den mati ya tyai a 20 dala gi Alexandra. A man be bigin sutudeli Beibel tu enke fa Alexandra be taigi en. Alexandra be piisii di a si a man ya baka dii mun a wan Konkelesi fu Yehofa Kotoigi aini Peru. Den be e holi a konkelesi ya aini Sineisitongo. A man ya be wani soi taki a sani di Alexandra du be bigi gi en, neen meke a kai Alexandra anga den sama di be kon anga en fu kon neen restaurant.\nWi e fii bun te wi e gi sama sani anga te wi e yeepi den. Ma sama e fende moo wini te wi e yeepi den fu sabi a sama di e gi u ala bun sani. A sama ya a Yehofa Gadu (Yakowbesi 1:17). Yu e piisii fu yeepi taawan na a fasi ya?\n^ paragraaf 21 Efi i wani sabi moo fu a toli ya, leisi a buku San Bijbel e leri wi trutru? A Yehofa Kotoigi meke en. I sa fende en a internet a www.jw.org/srn. Luku na a pisi BUKU NANGA TRA SANI > BUKU NANGA BROCHURE.